CODA (סרט, 2021)

CODA (קודה) הוא סרט דרמה אמריקאי משנת 2021, המציג ילדה מתבגרת שומעת שהיא בת להורים חירשים (באנגלית: Child of deaf adults - CODA). הסרט נכתב ובוים על ידי שאן הדר, מככבים בו אמיליה ג'ונס כנערה השומעת, עם מרלי מטלין וטרוי קוטסור כהוריה החירשים ודניאל דוראנט כאחיה החירש. הסרט, המהווה גרסה מחודשת בשפה האנגלית לסרט הצרפתי "משפחת בלייה" משנת 2014, צולם בגלוסטר, מסצ'וסטס, בארצות הברית. "CODA" הוקרן בבכורה עולמית ב־28 בינואר 2021, בפסטיבל סאנדנס. אפל רכשה זכויות הפצה לסרט תמורת סכום שיא[דרוש מקור: מקור לכך שהסכום שבר שיא] של 25 מיליון דולר. הסרט הוקרן בבתי הקולנוע ובשירות הסטרימינג אפל TV פלוס ב-13 באוגוסט 2021. הסרט קיבל מועמדות לפרס גלובוס הזהב לסרט הטוב ביותר - דרמה בטקס פרסי גלובוס הזהב ה-79. הסרט היה מועמד לשלושה פרסי אוסקר, וזכה בשלושתם. הסרט זכה בפרס אוסקר לסרט הטוב ביותר ובכך הפך לסרט הראשון שזכה בפרס האוסקר בקטגוריה זו, שהופק/הופץ על ידי שירות לצפייה ישירה ולא על ידי אולפן סרטים. כמו כן בטקס פרסי אוסקר ה-94 הסרט זכה בפרס התסריט המעובד הטוב ביותר וטרוי קוטסור זכה בפרס שחקן המשנה הטוב ביותר. בגלוסטר, מסצ'וסטס בארצות הברית, משפחה מנהלת עסק דיג. רובי, בת 17 והשומעת היחידה במשפחה, עוזרת להוריה ואחיה החירשים בעסק. בזמן לימודיה בתיכון, היא מצטרפת למקהלה, שם היא נמשכת לבן זוגה לדואט ומוצאת תשוקה בשירה. מנהל המקהלה שלה מעודד אותה לשקול ללמוד בבית ספר למוזיקה, והיא צריכה להחליט בין עזרה למשפחתה לבין השגת מטרתה. אמיליה ג'ונס – רובי רוסי טרוי קוטסור – פרנק רוסי פרדיה וולש-פילו – מיילס דניאל דוראנט – ליאו רוסי מרלי מטלין – ג'קי רוסי איימי פורסיית' – גרטי קווין צ'פמן – בריידי CODA, שנכתב ובוים על ידי שאן הדר, הוא גרסה מחודשת בשפה האנגלית לסרט הצרפתי משפחת בלייה, שיצא לאקרנים בשנת 2014. פיליפ רוסלט היה אחד ממפיקי הסרט המקורי, והוא בעל הזכויות להפקת גרסה מחודשת. הוא והמפיק פטריק ווקסברגר פנו להדר כדי לביים גרסה מחודשת לקהל הצופים בארצות הברית. עד מאי 2019 הקימו החברות Pathé Films ו- Vendôme Group שותפות להפקת סרטים לפיתוח והפקה של סרטים בשפה האנגלית, כאשר הראשון היה CODA. הסרט CODA מתרחש בגלוסטר, מסצ'וסטס בעוד ש"משפחת בלייה" התרחש בחוות חלב כפרית בצרפת, במאית CODA בחרה את העיירה גלוסטר, המוכרת לה מילדותה. הדר למדה שפת סימנים אמריקאית בתהליך כתיבת התסריט, כאשר 40% מהסרט הוא בשפה זו. הבמאית נעזרה בשני שותפים חירשים בהפקת הסרט: אלכסנדריה ויילס ואן טומאסטי. הדר התחילה בליהוק השחקנית החירשת, זוכת פרס האוסקר, מרלי מטלין לתפקיד האם החירשת בסרט. לאחר מכן פרצה מחלוקת בין מממני הסרט, שהתנגדו לליהוק שחקנים חירשים נוספים לבין מרלו מטלין, שאיימה לפרוש אם כך יהיה. בסופו של דבר המממנים ויתרו ומטלין השיגה את שלה. הדר תיארה את הליהוק כהזדמנות של מטלין לשחק בתפקיד אחר מהטייפ-קאסטינג הקבוע שלה: "תפקידיה הקודמים היו של דמויות מורכבות" אמרה הדר. "מטלין, בחיים האמיתיים, היא הרבה יותר מצחיקה, ויש לה חוש הומור. בתפקיד הנוכחי היא גילמה אשת דייגים ממעמד הפועלים, ויש הרבה אלמנטים באישיות שלה שהיו נכונים מאוד לדמות הזו." מטלין השתמשה בקשריה עם תיאטרון החירשים בלוס אנג'לס, כדי לעזור להדר למצוא שחקנים חירשים נוספים. הדר צפתה בשחקן טרוי קוטסור בהפקה של חירשים וליהקה אותו כדייג וכאב המשפחה. לאחר אודישנים, ליהקה את דניאל דוראנט לתפקיד האח החירש. למטלין, קוטסור ודוראנט הייתה היכרות מוקדמת בזכות שיתוף הפעולה שלהם בהפקת המחזמר אביב מתעורר. עבור השחקנים החירשים שכרה הדר קבוצה של מתורגמנים שאיפשרה תקשורת שוטפת עם צוות השחקים וצוות ההפקה. מטלין אמרה: "הדר באמת שקעה בתרבות שלנו ועשתה כל ניסיון ללמוד ולעבוד איתנו ולהביא לסט שני במאים של שפת סימנים. הם, יחד עם המתורגמנים והצוות שלמד את השפה שלנו, עבדו כולם יחד. זה עבד כמו בכל סט אחר, אבל הזווית של שפת הסימנים, הפכה אותו למיוחד". הבמאית גם ערכה אודישנים למאות נערות בגיל ההתבגרות לפני שליהקה את אמיליה ג'ונס כבת השומעת במשפחה החירשת. ג'ונס לקחה שיעורים בפיתוח קול ולמדה את שפת הסימנים האמריקאית במשך תשעה חודשים לפני תחילת הצילומים. CODA הוקרן בבכורה עולמית ב-21 בינואר 2021 בפסטיבל סאנדנס 2021, כאחד מסרטי יום הפתיחה. הסרט הוקרן במסגרת תחרות סרטי הדרמה האמריקאים בפסטיבל. עקב מגפת הקורונה באותה תקופה בארצות הברית, הוקרן הסרט באופן וירטואלי. יומיים לאחר הקרנת הבכורה, רכשה חברת אפל את זכויות ההפצה של הסרט בסכום שיא של 25 מיליון דולר. בפסטיבל זכה הסרט בפרס חבר השופטים, בפרס הקהל ובפרס אנסמבל השחקנים. במאית הסרט שאן הדר זכתה בפרס הבמאית הטובה ביותר. מדיה וקבצים בנושא CODA בוויקישיתוף אתר האינטרנט הרשמי של CODA CODA, ברשת החברתית אינסטגרם "CODA", במסד הנתונים הקולנועיים IMDb (באנגלית) "CODA", באתר AllMovie (באנגלית) "CODA", באתר Rotten Tomatoes (באנגלית) "CODA", באתר Metacritic (באנגלית) "CODA", במסד הנתונים הקולנועיים KinoPoisk (ברוסית) אורון שמיר, פסטיבל סאנדנס 2021: בשורה של קולנוע חברתי, באתר הארץ, 21 בפברואר 2021 אורון שמיר, "קודה" הוא סרט נדיר - רימייק אמריקאי שעולה על המקור, באתר הארץ, 21 באוגוסט 2021 Whipp, Glenn (28 בינואר 2021). "Marlee Matlin on Sundance opener 'CODA': 'I hope it will create a tidal wave'". Los Angeles Times. נבדק ב-4 במאי 2021. {{cite news}}: (עזרה) Iwasaki, Scott (21 בינואר 2021). "Sundance Film Festival 2021 opens with 'CODA'". Park Record. נבדק ב-24 בינואר 2021. {{cite news}}: (עזרה) Oliver, David (29 בינואר 2021). "Sundance 2021: 'CODA' star Marlee Matlin talks inclusion, calls on Hollywood to 'hire more deaf actors'". USA Today. נבדק ב-4 במאי 2021. {{cite news}}: (עזרה) Trahan, Erin (27 בינואר 2021). "Gloucester-Set Film 'CODA' Debuts At Sundance". The ARTery. WBUR-FM. נבדק ב-4 במאי 2021. {{cite news}}: (עזרה) D'Alessandro, Anthony (2 בפברואר 2021). "Sundance Film Festival Awards Winners List: 'Coda' Takes U.S. Grand Jury Prize & Audience Award". Deadline Hollywood. נבדק ב-3 בפברואר 2021. {{cite news}}: (עזרה)